
В представите на населението на Родопите съществуват женски митични 
същества с близки, но не винаги напълно съвпадащи функции, които имат ре- 
дица локални обозначения (използвани в текста като синоними), като опреде- 
лящо за региона с названието юда. Тези персонажи носят основните характе- 
ристики на самодивата. Спецификите им се дължат на различни културни вза- 
имодействия. 

За генезиса на представите, свързани със самодивите, в литературата са из- 
казани различни становища. Ив. Венедиков приема, че в българската самодива 
е запазен образът на древна тракийска богиня в нейния римски аспект (Диана) 
(Венедиков 1963: 278). Повечето автори разглеждат самодивата като резултат 
от синтез на вярванията, носени от различните стноси, участвали във форми- 
рането на българската народност. Според Ив. Георгиева вихрушката като само- 
дива е балканско митологично наследство, докато схващането й като душа на 
покойник идва от славяните (Георгиева 1993: 155). И. Мороз открива и тюрк- 
ски елементи в образа на самодивата (Мороз 1989: 354). Той намира най-много 
съответствия (златни коси, пачи крака, женитба за простосмъртен, оставяне на 
детето и др.) в киргизките извори (Мороз 1989а: 48). Самодивата се разглежда 
като олицетворение на плодородието (Иванова 1995: 29), като най-популярния 
демон на природата (Мицева 1991: 191). Самовилата еи медиатор между све- 
товете (Ѕсһибеті 1983: 375). Образът на самодивата търпи развитие във време- 
то в посока към болестотворен демон (Попов 1983: 83). 

Първото посветено на юдата изследване е издадено още през 1880 г. 
(Сешег 1880). По-късно юдата се разглежда от Г. Илински (Ильинский 1933: 
407-474). Според него названието юда е служело като епитет на вилите, след 
което се осъзнава като тяхна разновидност (Илински 1933: 473). В по-ново 
време за юдата пише Ст. Райчевски (Райчевски 1987: 7-10). 

Наименованието юда е характерно за целите Средни и част от Западните 
Родопи в селища на българи мюсюлмани и християни и е със славянска етимо- 
логия (ПиКоуа 1997: 44). Названието юда се пренася върху вихрушката, която 
много често се схваща като нейна разновидност. Наименованията самодива и 
самовила се срещат по периферията на планината. 

В районите с турско население и в съседните села на българи мюсюлмани 
се е наложило названието пери, перия, като обозначаваният персонаж носи ре- 
дица специфики в образа си". 

Съществуват наименования на юдите, които характеризират техни болес- 
тотворни функции — злина (Гоцеделчевско), а също така евфемистични назва- 
ния - бяла жена (Велинградско), тея майки (Средни Родопи), светинки (Хас- 
ковско). 


1 За пери по-подробно вж. Бертельс 1979: 123-128. 

Върху юдите понякога се пренасят обозначенията на други демонични съ- 
щества — дявол (в села с християнско население), джин (Рудоземско). В гр. Не- 
делино е фиксирано названието юмисибиян?. Демон с подобно име -- „умм-ус- 
сабиян“ е познат в някои азиатски мюсюлмански страни. Там той се описва 
като жена с над 70 гърди, която нанася вреда на децата още в утробата на майка 
им (Баялиева 1972: 99). 

Родопският материал дава оскъдна информация за произхода на самата 
юда. Най-често тя се възприема като изначално съществуваща (т. е. с митичен 
произход). В Западните Родопи обаче има и сведения за връзката й с конкретен 
човек. На гроба на починала възрастна жена хората видели, че се свила само- 
вила (вихрушка). После гробът бил празен?. Цитираната информация поставя 
самовилата във връзка с вампира поради общия им произход от покойник и 
отразява древни представи за зависимостта между мъртъвците и атмосферни- 
те явления. Известно е, че едно от проявленията на вампира е вятърът. Като 
довод за отношението на самовилите към света на мъртвите може да се приве- 
де и информация от с. Вълкосел. Гам разказват легенда за мома, която нощем 
изчезвала от къщи, а сутрин се връщала мокра, мръсна и весела. Тя според на- 
родните представи ходела на сватба, канена от починалата си дружка, която се 
превърнала във вила (Мороз 1989: 361). 

В Западните Родопи са записани песни, в които самовилите се свързват с 
пролетната моминска обредност. Самовилите искат да вземат момата със себе 
си (т. е. да стане самовила). В песен от с. Огняново се описва как самодивите 
Харесват хубава девойка и на Гергьовден я вдигат от хорото”. 

Така в Западните Родопи самовилите се обвързват с девойки, непремина- 
ли през необходимите за възрастта им инициации, водещи до сватба”. Мотивът 
е познат само при българите християни, тъй като за населението, приело исля- 
ма, се е променила обредно-празничната система, а с това и песенният фолк- 
лор. Отново трябва да се подчертае, че това са нехарактерни за Родопите пред- 
стави, срещащи се предимно по периферията на планината. Като митични съ- 
щества юдите са с неясен произход и са „вечни“. 

Локализацията на юдите ги характеризира като демони на природата. Те 
бродят из горските поляни, живеят по върховете на планините. Произходът им 
обикновено се свързва с Пирин планина, която се нарича Юдница (Дечов 1968: 
458). Много често се използва названието Юда Перинска. В народните песни 
юдата се явява и като сайбия на планината и иска от овчаря да й плаща данък 
върху пашата - тревнина". Най-често тя се явява при водни източници (изво- 
ри, чешми, кладенци). Това я представя в още една функция - стопанин на 
водите и прилежащите им земи. Локализацията на юдите е свързана и с някои 
стари дървета (бук, черница, бор, череша). 


2 Р. Попов, АЕИМ № 31-Ш Календарни тразници и обичаи от Смолянски окръг, 19. 

з Е. Троева, АЦЕ, 1993: 7, с. Дебрен. 

4С. Бояджиева, АИФ № 80-1: 68, с. Гостун. 

5 СбНУ 58, 1985: 407. 

в За връзката на самодивите с починалите в лиминален стадий вж. Георгиева 
1991: 22. 

? БНТ 4, 1961: 119. 

В Кърджалийския регион като типично място на перите се посочват камъ- 
ните и скалите, приписвани и на други демонични същества (джин, дявол). 
Действайки обаче като неперсонифицирана сила, те са навсякъде — „пери има 
по суша и вода, и на земята, и на небето“. 

Когато юдата се явява като персонифициран образ, тогава тя се свързва с 
локус, който има определени граници. Названието „юда“ е познато и от топо- 
нимията — до с. Рибница има местност Юдино”. 

В пространството, обитавано от човека, юдите се явяват на границата на 
дома и външното пространство -- праг, капчук, както и на синора. Като локуси 
на юдите се посочват и т. нар. мръсни места (тоалетна, баня, купище, конски 
екскременти), означавани като софра на самодивите. В Родопите преоблада- 
ващото название е джинска софра. 

Юдите се локализират изключително в неусвоеното пространство и то 
главно по високите места — небето, върховете на планините. 

Времето на тяхната поява е нощта, до първи петли. Освен по средата на 
нощта, те се явяват и по обяд". Времето на активизация на юдите е прикрепено 
към двата апогея в денонощния цикъл. Те имат и сезонно проявление. Срещата им 
с хората става обикновено през лятото. Редки са свидетелствата за връзката между 
появата им и фазите на луната (излизали при лунни нощи)“. От дните предпочи- 
тат сряда и петък (Бонева 1994: 36), които са женските дни в седмицата. 

Юдите се появяват в две основни хипостази — като девойка и като ветруш- 
ка. В антропоморфния си вид те са преимуществено женски същества с отдел- 
ни зооморфни черти. Редки са сведенията за съществуването на мъже и жени 
пери. Тяхната специфика е видима и при други елементи от направената харак- 
теристика. Различията се дължат на смесването на представи от различни кул- 
турни общности. 

Най-често юдите се описват като млади жени -- момичета, девойки, моми, 
булки. Характерен белег е тяхната красота. Самодивата се описва с анормално 
големи гърди — „имала биски и ги хвърляла на гърба“. С подобен образ еи 
„мисиревата майка“ — тя ходи с голяма торба ис „големи циски, прехвърлени 
през раменете“. Явно в образа на разглежданите персонажи са се съхранили 
черти на богинята майка, която дарява живот. В Рудоземско тя позната като 
мисирева майка, кършимахалка и коджамеруда и служи за сплашване на не- 
послушните деца. Реминисценции от функцията й на покровителка на плодо- 
родието са сегашните й локализация и название, свързани с царевичните ниви, 
които пази. 

Юдите са с дълги коси. Сред типичните им характеристики с белият цвят, 
който е цветът на съществата от отвъдния свят. В района на Велинградско те 
се наричат бели жени. Самодивите са облечени в бели ризи, облеклото им ги 
характеризира като невести. 


Е. Троева, АЦЕ, 1991: 26, с. Голямо Каменяне. 
3 Е. Троева, АИФ УШ № 34: 27. 

0 С. Бояджиева, АИФ № 192-1: 4, с. Пчеларово. 
п М. Генкова, РКС 95, 1939: 92, с. Перущица. 

2 С. Мочуре, л. а. 

в С. Елховец, л. а. 

Един от възможните контакти с тях е срещата със самодивска сватба, 
като названието джинска сватба е определящо за региона на Родопите. Човек 
я разпознава по музиката, песните, шумното веселие. Контактът на човек с тази 
демонична сватба протича с размяна на предмети, които по-късно се превръ- 
щат в своята противоположност. Освен с джиновете, тази свръхестествена 
сватба в Родопите се свързва и с други персонажи. В западната част на плани- 
ната това са караконджулите (съответно „караконджулова сватба“), ав Ивай- 
ловградско и в села от Средните Родопи с християнско население - дяволите. 
За първична може да се приеме представата за „самодивската сватба“, която е 
митично отражение на идеята за сватбата като задължителен обред за посвеще- 
ние (Георгиева 1993: 157). Връзката на караконджула с мъжките обреди на пре- 
минаване в края на старата и началото на новата година предполага по-късното 
свързване на представата с караконджулите. Тъй като според традицията пред- 
начертаните пред човека етапи не могат да се прескачат, то се предполага, че в 
новото си битие нередовните покойници също ще преминат през този преход. 
Затова понякога се срещат и названията „вампирска“ или „дракусова сватба“. 
Довод в подкрепа на тази хипотеза е и локализацията на сватбата. Тя се появя- 
ва там, където с убит човек, където се е проляла кръв. На такова „остопанено“ 
място „демоничното“ има различни проявления, обозначавани като „топек“, 
„таласъм“, „злини“ “. Именно като едно от проявленията на демоните, произ- 
лезли от човек, трябва да се разглежда и джинската сватба. Това с сдин пример 
за наслагването на различни представи в образа на едно демонично същество 
или явление. 

В Източните Родопи перите се характеризират като черни на цвят и носят 
хтонични белези, което ги различава от среднородопските юди. 

Самодивите притежават предмети, в които се крие силата им — обувки, 
перце. Без тях те не могат да летят и се превръщат в обикновени жени, но се 
стремят да си ги върнат чрез хитрост и обикновено успяват. 

Юдите се явяват както поединично, така и в група. По сведение от с. Мо- 
чуре те са 70 сестри“, с което наподобяват болестите. 

Юдите не са само митични женски образи. В някои вълшебни приказки 
действа и юда - мъжко същество (Ангелова-Георгиева 1979: 17). То няма ге- 
нетична връзка с юдите от родопските балади, а напомня юдата в украинските 
приказки (Ангелова-Георгиева 1977: 145). Споменатият персонаж в родопски- 
те приказки е човекоядец" и прилича на дефовете от персийските и турските 
приказки. Разказите за дефове в Родопите преповтарят древния мотив за Оди- 
сей и Полифем в пещерата. 

Понякога юдите се описват с полуантропоморфен облик. Те са жени само 
от кръста нагоре". Бебето на самодивата нагоре също е човек, а от кръста надо- 
лу е животно". За юдата са характерни някои орнитоморфни черти. Тя може да 


НЕ. Троева, АИФ УШ № 45: 1,гр. Гоце Делчев. 
5 С. Мочуре, л. а. 

16 СбНУ 9, 1893: 146. 

П Е. Троева, АЦЕ, 1991 :22, с. Егрек. 

18 С. Мочуре, л. а. 

има гъши крака! и позлатени крила”. Оприличава се на пиле”, с което се под- 
чертава небесната й природа. Зооморфните елементи на самодивата могат да се 
приемат за по-старинни от антропоморфния й облик (Мороз 1989: 354). 

Съществуват поверия за способностите на пери да се преобразяват на коте, 
куче, добитък?. Представата вероятно се дължи на смесването им с други де- 
монични същества (напр. вампир), тъй като връзката с хтоничните животни не 
е типична за самодивата. 

Според много сведения юдите са невидими — чуват се като глас (или ехо), 
виждат се като светлина или се явяват като вятър. В хипостазата си на вихруш- 
ка юдата отразява представата, че вихърът се предизвиква от зли сили. В други 
региони на България като такива са сочени дяволът, таласъмът, караконджулът 
(Колев 1980: 78). 

Най-типична звукова проява на юдите са техните песни. За разлика от хто- 
ничните демони, които издават нечленоразделни звуци и страшни шумове, 
юдите говорят, пеят, свирят и играят. Някои от местностите им са познати като 
„самовито игрище“. 

И самодивите, както и другите демонични същества, биват виждани от съ- 
ботниците и от кучетата с „четири очи“. 

Юдите обикновено не са добронамерени към хората. Те ги наказват, кога- 
то нарушават определени норми (най-често навлизане в пространството им). За 
пострадал човек казват, че с „урадисал“, „чарптисал“. Болестите, за които се 
предполага, че са предизвикани от самодивите, са парализата, кожните обри- 
ви, епилепсията. Завъртените от вихрушка ослепяват и онемяват. 

Подвластни на силата на перите са не само хората, но и животните. Така 
например на пътя на перите не се ражда нищо и човек не бива да се застоява 
там. Вярва се, че ако край реката, където живеят „пери алъмети“, се засади ца- 
ревица, тя не расте, ако оставиш там дете — „смачкат го и от него хаир нема“. 

В Кърджалийско (главно сред турското население) има ред сведения, спо- 
ред които обект на въздействие на перите са деца и родилки. Тук те явно се доб- 
лижават по функции до демонични същества, причиняващи родилна треска и 
детски болести. Вярва се, че до 40 дни майката няма право да поставя детето си 
зад гърба, когато спи, защото ще го откраднат „периляр“ и ще го сменят. Тако- 
ва сменено дете умирало (Михайлова 1996: 129). Перите са активни и по отно- 
шение на родилката. Една жена отишла на вода преди да са минали 40 дни, „пе- 
рилер“ я грабнали, развеждали яи булката полудяла“. 

Юдите са особено опасни, когато се появяват като вихрушки. Ако вихруш- 
ката събори, завърти или вдигне човек, то той сс разболява или умира. Опас- 
ност съществува и когато юдата завее някаква дреха. Когато вдигне кърпата на 
жена или шапката на мъж, после те не се носят, защото болестта се прехвърля- 
ла върху тях. 


3 Е. Троева, АЦЕ, 1991: 6, с. Домище. 

2 Г. Лозанова, Арх. См. № ф. МІ, АЕ 69: 3, с. Старцево. 
2 Е. Троева, АЦЕ, 1993: 13, гр. Мадан. 

2 Е. Троева, АЦЕ, 1991: 24, с. Егрек. 

2 Е. Троева, АЦЕ, 1991: 12, с. Аврен. 

2 М. Михайлова, АЕИМ № 929: 40, с. Османово. 

Най-податливи на въздействието на юдите са овчарите. Те най-често нав- 
лизат в локусите на самодивите. Песни и разкази за срещите между овчар и юда 
са познати в много селища. Особено характерни са те за Средните Родопи. Са- 
модивата винаги се явява на овчаря като красива девойка и иска да го прелъс- 
ти. Ако някой има годеница, юдата му дава билки за обич, но тая билка е „раз- 
делниче“ и той изоставя момата. 

Юдата се различава от обикновените девойки по някои черти, които я ха- 
рактеризират като същество от друг свят. На един овчар например посред лято 
му се явява Юда Перинцка, която носи буца лед в ръката?. Пред друг се явява 
„мома жин“ и го накичва с кокоши пера, а той ги вижда като китка. Майка му 
вшива в дрехите му билки, за да го предпази от юдата? . Ако овчарят се измами 
и ги махне: 

Сордно моме юдничево 
с камен Сюля в чело прасна, 


че му с коси роки стьогна 
и му сос зобе жили скоца. 


(Примовски, А., Н. Примовски 1968: 151-152). 


Тук юдата е в хипостазата си на вихрушка. Мотивът за смъртта на овчаря 
се представя като сватба със самодивата. Така народът си е обяснявал внезап- 
ната смърт или изчезването на овчари в планините. В песните и разказите тези 
овчари винаги са ергени, т. е. на тях им предстои брак. Представата за погребени- 
ето сватба тук е трансформирана в женитба с демонично същество. Мотивът за лю- 
бовта между овчар и самодива е сходен с този за момите, любени от змей”. 

Друг често срещащ се мотив в народните песни е облогът между самовила 
и овчар. В някои от вариантите юдата побеждава, а в други — овчарят я надс- 
вирва, когато росата намокря крилата й?*. Мотивът за състезанието на овчаря 
със самодивата е античен. Антично наследство е и превръщането на юдата зме- 
ица в мечка (Райчевски 1998: 264). 

От посочените примери се вижда, че обект на въздействие на самодиви, 
юди, пери са хора, които се намират в гранично положение (като статус, лока- 
лизация във времето и пространството). 

Обществото на юдите е женско. В него няма мъже, но юдите могат да имат 
деца. Когато тези деца са родени в семейство и дом и техен баща е простосмър- 
тен, самодивата при бягството си ги изоставя. Съществуват обаче и описания 
на самодивски деца, отглеждани в дивата природа. Такова дете е наполовина 
човек, наполовина животно. Ако човск се докосне до него, самодивата разяре- 
на разкъсва на две детето”. Тя постъпва така, както някои животни постъпват с 
малките си, когато са били в съприкосновение с човек. Това отново подчертава 
принадлежността на самодивата към „дивото“, което тя носи ив името си. 


25 С. Поляна, л. а. 

2% С. Мочуре, л. а. 

27 За любените от змей вж. Богданова, Л., А. Богданова 1972: 239-260. 
2 БНТ 4, 1961: 122. 

2 С. Мочуре, л. а. 

За да се предпази от юдите, традиционният човек е изградил своя система 
от норми на поведение. Тук се включват предмети, действия, словесни форму- 
ли. Като най-обща може да се счита забраната да се навлиза в пространството, 
където би могла да бъде юдата. Габуизирането на съответните места имаи ра- 
ционална основа. Съществува забрана и за словесен контакт. За да се предот- 
врати евентуалното неблагоприятно въздействие на перите, мюсюлманите при 
всяко ставане и сядане казват „Бисмилях“. 

Особени предохранителни мерки вземат най-застрашените от юдите — 08- 
чарите и родилките. Вярва се, че юдата се страхува от огъня, чиято очистител- 
на сила прогонва демоните. 

Специфични са практиките, които предпазват от юдите вихрушки и ги 
прогонват. Най-разпространено действие при срещата с вихрушка е заплюва- 
нето. Често то е съпроводено с някаква словесна формула. 

Самодивите причиняват различни болести, но те са и тези, които ги леку- 
ват. Споходените от вили или самовили трябвало да намерят самодивско из- 
ворче. Такова самодивско кладенче е Балиевата вода в Смолян. От нея се взема 
на всеки Гергьовден (когато водата е най-лековита) против брадавици, обриви, 
кожни болести?. Както при епидемия, болният, пострадал от самодива, се води 
на чуждо землище и се провира през жилите на някое дърво. Той трябва да се 
кади със събраните от мястото шумки и треви. Това е най-широко разпростра- 
нената практика. 

Често пострадалият прибягва до услугите на ходжа, който пише муска. 
Болният трябва да пие отварата, в която тя е киснала и да се полива с нея. 

С функцията на самовилата като покровителка на водите е свързан кладе- 
нец до с. Костандово, Велинградско, наричан Елен (Илин) кладенец. За него в 
селото се разказват две основни легенди. Според едната овчар от Клашновия 
род изчезнал там -- самовили бели жени го дигнали в кладенеца. Според дру- 
гия вариант, който е огледален на първия, отвътре овчар дръпнал мома Еленаи 
тя паднала в кладенеца. Някои вместо за овчар, говорят за змей. Това е обясни- 
мо поради типологичните сходства на вярванията за връзката между овчар и 
самовила и мома и змей?!. 

Въпреки преобладаващите негативни черти в образа на юдата, тя като 
цяло не е агресивна спрямо хората. От поведението на човека зависи дали ще 
бъдат предизвикани вредителските й функции. Спазването на определени заб- 
рани гарантира безконфликтни отношения между хората и демоничните съ- 
щества. Ако все пак човек пострада, съществуват многобройни ритуални прак- 
тики за премахване на отрицателните последици. Така вярата в разглежданите 
демони е довела до създаване на нормативно-обредна система, към която чо- 
векът в миналото стриктно се е придържал, като някои от елементите й се прак- 
тикуват и днес. 

Юдата от българските народни вярвания, и в частност от родопските, по- 
казва редица прилики и разлики с подобни персонажи от фолклора на балканс- 
ките и славянските народи. Типологично най-близо до нея се намира сръбска- 


2 С. Тикале, л. а. 
1 Е. Троева, АЦЕ, 1992: 13, 16, 18, 19. 

та вила (Чајкановић 1994: 230). Общи елементи могат да се намерят и в образа 
на гръцките лами, които са водни демони, женещи се за простосмъртни мъже 
(Масов 1971: 234). Сходства могат да се потърсят и във вярванията за русал- 
ките (Беновска-Събкова 1991: 8). При източните славяни те са свързани със 
стихията на водните сили и с култа към растителността (Виноградова 1995: 
233). При русалките обаче връзката с души на починали (основно девойки) е 
много по-силно изразена във вярванията (Зеленин 1995: 141; Пропп 1963: 132). 
Русалките у украинците и южните великоруси са водни красавици, у белоруси- 
те те са свързани с гората и полето (Померанцева 1975:77). Българските само- 
диви се различават от други подобни женски същества, почитани от славянс- 
ките народи, по това, че са ловджийки и ездачки, лечителки и имат двойнстве- 
но отношение към човека (Георгиева 1993: 158). Вече бяха посочени и прили- 
ките с вярванията на азиатски народи, което дава основание на някои автори да 
приемат тюркския произход на някои характеристики (Фол 1991: 18). 

Образът на родопската юда е синкретичен. В него се открояват черти на 
вегетативно божество, свързано с плодородието и водата, което естествено ев 
женски хипостази. Юдата е и календарно проявяващ се персонаж, чиято поява 
съвпада с пролетното събуждане на природата. В народните песни самовилите 
се явяват като митични същества, олицетворение на стихиите. В прозаически- 
те жанрове те се доближават до болестотворните демони. Образът на родопс- 
ката юда притежава своя самобитност и е един от най-популярните във фолк- 
лора ни. 

